
· Knowledge  Workers กับ  " ข้าราชการมืออาชีพ " ตามระบบจำแนกตำแหน่งและค่าตอบแทนใหม่
ดร.สุรพงษ์  มาลี  สำนักงาน ก.พ.วารสารข้าราชการปีที่ 52 ฉบับที่ 2 เดือน มี.ค. - เม.ย. 50 )

1. จากกระแสของการบริหารความรู้และการให้ความสำคัญต่อกลุ่มคนที่ปฏิบัติงานบนฐานของความรู้ ( Knowledge  Workers )  ทำให้ผู้บริหารตลอดจนนักวิชาชีพด้านการบริหารและพัฒนาทรัพยากรบุคคลต้องหันมาให้ความสำคัญต่อการนำ " ความรู้ " มาใช้ให้เกิด "มูลค่าเพิ่ม " ต่อองค์กรมากขึ้น รวมทั้งต้องหาแนวทางในการจูงใจพนักงานเพื่อให้พวกเขาเปลี่ยนและนำความรู้และประสบการณ์ที่สะสมในตัว ( Implicit /Tacit Knowledge ) ออกมาใช้ให้เกิดประโยชน์เพื่อการบรรลุเป้าประสงค์ขององค์กร  (  Explicit  Knowledge ) ซึ่งถือเป็นสิ่งท้าทายสำหรับองค์กรในยุคปัจจุบัน เนื่องจากความรู้และผู้ปฏิบัติงานบนฐานของความรู้ คือปัจจัยสำคัญในการสร้างความได้เปรียบเชิงการแข่งขัน  ดังนั้น  ความสำเร็จในการเปลี่ยนผ่านไปสู่การเป็น Knowledge Workers ในระบบราชการไทย จึงขึ้นอยู่กับความสำเร็จในการบริหารและพัฒนาข้าราชการให้มีความเป็นมืออาชีพยิ่ง ๆขึ้นนั่นเอง
2. คุณลักษณะของ Knowledge  Workers หรือกลุ่มคนที่ใช้องค์ความรู้ในการปฏิบัติงานให้บรรลุผล  เป็นผู้ที่มีคุณลักษณะดังต่อไปนี้

( 1 ) เป็นคนที่แก้ไขปัญหาที่เกิดขึ้นได้อย่างมีประสิทธิผล

( 2 ) เป็นคนที่ใช้สติปัญญาในการทำงานเพื่อดำรงชีพ

( 3 ) เป็นคนซึ่งต้องการความเป็นอิสระในการปฏิบัติงานสูง

( 4 ) เป็นคนที่ใส่ใจต่อคุณภาพของการตัดสินใจและการใช้วิจารณญาณ

( 5 ) เป็นคนที่มีความรู้พื้นฐานที่คนอื่นไม่มี เป็นคนต้นคิดในการสร้างหรือพัฒนาความรู้ )


( 6 ) เป็นคนที่มีความสามารถในการแยกแยะ  ประมวลผล  วิเคราะห์และวินิจฉัยตัดสินข้อมูลข่าวสาร

( 7 ) เป็นคนที่ใคร่ความรู้และข้อมูลข่าวสารเพื่อสร้างความรู้และข้อมูลข่าวสารใหม่ที่มีความลึกซึ้งกว่าเดิม
3. การบริหารทรัพยากรบุคคลบนฐานของการจัดการองค์ความรู้ ( KM ) 


การบริหารทรัพยากรบุคคลสำหรับกลุ่ม  Knowledge Workers นั้นจะต้องบูรณาการและนำแนวคิดเรื่องการบริหารความรู้มาใช้ประกอบด้วย  กล่าวคือ ต้องให้ความสำคัญต่อการสร้าง  ( Creation )  การถ่ายทอด (  Transfer ) การใช้ ( Application ) และการรักษา ( Retention ) องค์ความรู้ไว้ในองค์กร  ดังนั้น กระบวนการบริหารทรัพยากรบุคคลควรมีลักษณะ  ดังต่อไปนี้


( 1 ) เกณฑ์การสรรหาคัดเลือกต้องเปลี่ยนแปลงไป เช่นต้องให้ความสำคัญต่อการทำงานเป็นทีมมากขึ้น


( 2 ) การพัฒนาความก้าวหน้าในอาชีพจะต้องสะท้อนความสำคัญของการจูงใจ และการรักษาองค์ความรู้ไว้ในองค์กร


( 3 ) การประเมินผลการปฏิบัติงานจะต้องให้ความสำคัญต่อการพัฒนาทักษะและความรู้ที่ใช้ในการปฏิบัติงาน


( 4 ) การพัฒนาความสมดุลระหว่างชีวิตกับการทำงาน โดยเฉพาะกลุ่มพนักงานที่อยู่ในวัยหนุ่มสาว


( 5 ) การพัฒนากลุ่มประชาคมผู้ปฏิบัติ ( Communities of  Practice ) ซึ่งมีเป้าหมายเพื่อพัฒนาความรู้ในองค์กรและเป็นตัวเชื่อมประสานระหว่างกลุ่มผู้พัฒนาความรู้และผู้ที่นำความรู้ไปใช้
4. แนวทางการบริหารและพัฒนาข้าราชการมืออาชีพ  ควรดำเนินการดังนี้


( 1 ) กำหนดกรอบสมรรถนะของการเป็น Knowledge  Workers



( 2 ) จัดทำแผนและดำเนินการพัฒนาข้าราชการให้เป็นมืออาชีพโดย
· พัฒนาความพร้อมก่อนการปฏิบัติงาน
· จัดทำแผนที่การพัฒนาความเป็นมืออาชีพ
· พัฒนาระบบการจัดการความรู้ (Knowledge Management ) 

( 3 ) รักษา Knowledge Workers  และข้าราชการมืออาชีพไว้ในระบบ   ราชการ
( 4 ) กำหนดเงินเดือนข้าราชการมืออาชีพด้วยระบบข้าราชการใหม่ ตามหลัก Broadbanding

( 5 ) กำหนดเส้นทางความก้าวหน้าของข้าราชการมืออาชีพ
( 6 ) พัฒนารูปแบบการทำงานใหม่ๆ เพื่อสนับสนุนให้ข้าราชการปฏิบัติงานโดยมีความเป็นอิสระในวิชาชีพ
( 7 ) พัฒนาระบบการมอบหมายงาน
(8 ) ทำระบบบริหารและพัฒนาผลการปฏิบัติงาน ( Performance Management ) มาใช้วางแผน ติดตามผล ประเมินผล เพื่อให้สามารถวัดและแยกแยะระดับของผลงานได้อย่างเป็นรูปธรรม

